|  |  |  |
| --- | --- | --- |
| εθνοσημο για Λευκάδα**ΕΛΛΗΝΙΚΗ ΔΗΜΟΚΡΑΤΙΑ****ΔΗΜΟΣ ΛΕΥΚΑΔΑΣ** |  |  **kdap amea logo 2024****ΚΕΝΤΡΟ ΔΗΜΙΟΥΡΓΙΚΗΣ ΑΠΑΣΧΟΛΗΣΗΣ****ΠΑΙΔΙΩΝ /ΑΤΟΜΩΝ ΜΕ ΑΝΑΠΗΡΙΑ** |
|  |  |  |  Λευκάδα, 16-06-2025 |

**ΔΕΛΤΙΟ ΤΥΠΟΥ ΔΗΜΟΥ ΛΕΥΚΑΔΑΣ**

Ύστερα από την πρόσκληση του Δημάρχου Κω Κου Θεοδοσίου Νικηταρά και την απάντηση - συγκατάθεση του Δημάρχου Λευκάδας Δρ. Ξενοφών Βεργίνη για πενθήμερο παράλληλων συμπεριληπτικών δράσεων ωφελουμένων των κοινωνικών δομών ΚΔΑΠ – ΑΜΕΑ Δήμου Λευκάδας και « Σβουρένειου » ΚΔΑΠ – ΑΜΕΑ Δήμου Κω, για το χρονικό διάστημα 31 Μαΐου εως και 4 Ιουνίου 2025, η οργάνωση άρχισε πυρετωδώς προ μηνών.

Οι Αντιδήμαρχοι Κοινωνικής Πολιτικής Λευκάδας Κα Μαργέλη Μαρία και Κω Κα Κανταρζή Σταματία συμφώνησαν αμέσως και με την συνεργασία των υπευθύνων Βονιτσάνου Άγγελου και Χατζηδαυίδ Κωνσταντίνου κατάρτισαν ένα πλούσιο σε δράσεις πρόγραμμα.

Ενημέρωση και ευαισθητοποίηση της τοπικής κοινωνίας και της μαθητικής κοινότητας μέσω παρουσιάσεων σε σχολικές μονάδες, αλληλογνωριμίας ωφελουμένων και εργαζομένων, ξεναγήσεων κ.α. με βασικό στόχο την σύμπραξη, την συμπερίληψη και την αποδοχή της διαφορετικότητας.

Τίτλος " Η κοινή φιλοσοφία μικραίνει την απόσταση ".

Η 15μελής ομάδα του ΚΔΑΠ – ΑΜΕΑ Δήμου Λευκάδας με συνοδό την Αντιδήμαρχο Κα Μαργέλη Μαρία ταξίδεψε στο νησί του Ιπποκράτη με τα έξοδα ταξιδίου να καλύπτονται από το Δήμο μας και την πολύτιμη φιλοξενία της συντοπίτισσάς μας και Αντιδημάρχου Τουρισμού , Πολιτισμού και Εθελοντισμού Δήμου Κω Κα Βουκελάτου – Χριστοδουλίδη Ματίνας που ανέλαβε την διαμονή και διατροφή μας. Τα υπόλοιπα έξοδα δράσεων ανέλαβε ο Δήμος Κω.

Οι συμμετέχοντες έζησαν μοναδικές στιγμές χαράς, συμμετοχής, συμπερίληψης…

Το Αιγαίο "αγκάλιασε" το Ιόνιο σε ένα πενθήμερο συναντήσεων, εργαστηρίων, ξεναγήσεων, ανταλλαγής δώρων, φιλοξενίας, παρουσιάσεων και ενημέρωσης, με αποκορύφωμα την παρουσίαση της παράστασης " ΕΙΜΑΣΤΕ ΕΔΩ!ΟΛΟΙ ΜΑΖΙ!" Με 10 συμμετέχοντες από την Κω! Με 10 μόνο ώρες προβών!

Σύμπραξη ουσίας, ενδυνάμωση σχέσεων, αποδοχή, συμπερίληψη, ενσυναίσθηση, κοινωνίες ευκαιριών για όλους χωρίς αποκλεισμούς!

Τέτοιες δράσεις ενισχύουν την κοινωνική ενσωμάτωση και μας αποδεικνύουν περίτρανα ότι η τοπική αυτοδιοίκηση έχει τεράστιο πεδίο δράσεων και συνεργασιών, ανεξαρτήτως αποστάσεων, δυσκολιών, οικονομικών δυσχερειών … Αρκεί να υπάρχουν άνθρωποι με όραμα, θέληση, σεβασμό στο συνάνθρωπο και διάθεση προσφοράς..!

Ευχαριστούμε όλους όσους βοήθησαν στην επιτυχή ολοκλήρωση ενός πρωτόγνωρου και μοναδικού εγχειρήματος για τα δεδομένα των δημοτικών κοινωνικών δομών, τόσο σε τοπικό, όσο και σε ευρύτερο επίπεδο.

 ΕΚ ΤΟΥ ΔΗΜΟΥ ΛΕΥΚΑΔΑΣ